Diari Oficial de la Generalitat Valenciana


Sumari del DOGV 4944, del 11-02-2005 (2005/980)

Notificació a Construcciones Ayodar, SL. Referència interna número R-186/2004.
------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/980


Organisme emissor
:   Conselleria de Territori i Habitatge

Tipus de document
:   Anunci

Notificació a Construcciones Ayodar, SL. Referència interna número R-186/2004. [2005/Q980]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Construcciones Ayodar, SL., carrer de Zubiaur, 7, 1r (01769 Llodio), la resolució del recurs d'alçada amb el número de referència interna R-186/2004.
  
Resolució
  
Examinat el recurs d'alçada formulat per Joaquín Rambla Adelantado, en nom i representació de la comunitat de propietaris del carrer d'Almenara, número 9, de Castelló de la Plana, contra resolució de sobreseïment i arxiu de les actuacions practicades en l'expedient número F-2/2004.
  
Antecedents de fet
  
1. Amb data 30 de gener de 2004, Joaquín Rambla Adelantado, administrador de la comunitat de propietaris del carrer d'Almenara, número 9, de Castelló de la Plana, va presentar una denúncia davant del Servei Territorial d'Habitatge i Projectes Urbans.
  
En la denúncia s'enumeraven els següents defectes constructius:
  
«En la façana de l'edifici, entre el tercer i quart pis hi ha un ?forat- pendent de tapar.
  
Les juntes de dilatació d'una porció de la superfície de la terrassa comunitària no tenen el material necessari per a garantir la correcta impermeabilització d'aquesta, de manera que en el moment de redactar-se el present escrit, es pateixen els primers problemes de filtracions.
  
Els patis de llums i les terrasses encara es troben sense pintar».
  
2. El tècnic de Fiscalia del Servei Territorial, va emetre un informe el 19 de febrer del 2004, en el qual s'advertien els defectes següents:
  
«Les juntes de dilatació de la coberta presenten deficiències de segellat que comporten un grau no acceptable de permeabilitat a l'aigua.
  
En el tancament de paret mitgera de l'Almenara, 9, es manifesten perforacions sense aparent justificació, la profunditat de les quals no és possible concretar per estar situades enlaire i a distints nivells».
  
I a continuació el mateix informador deia que:
  
«A judici del tècnic que informa, els esmentats vicis constructius no constitueixen per ells mateixos un defecte greu a afecte l'edificació o habitabilitat dels habitatges, com determina l'apartat 10 de l'article 6 de la Llei 1/1997, de Règim Sancionador en Matèria d'Habitatge; això no obstant, poden donar lloc amb el temps a infiltracions d'aigua que sí que podrien afectar l'habitabilitat i a la durabilitat del que s'ha construït.
  
Pel que fa a l'últim punt de la denúncia relatiu a la pintura de patis i terrasses, s'ha d'informar que no s'observa cap defecte constructiu que puga constituir una infracció tipificada en el règim sancionador abans al·ludit».
  
3. Basant-se en aquest informe el Servei Territorial d'Habitatge i Projectes Urbans de Castelló va acordar que no era procedent iniciar expedient sancionador, declarant l'arxiu de les actuacions, sense sanció de cap classe.
  
4. Contra aquesta resolució el senyor Rambla ha presentat recurs d'alçada en què en essència diu que els vicis detectats sí que són ?greus?, citant nombrosa jurisprudència dictada pel Tribunal Suprem en interpretació de l'article 1.591 del Codi Civil, i fins i tot un antecedent administratiu, el generat pel mateix Servei Territorial, autor de la resolució ara recorreguda, en l'expedient F-103/02, amb cita posada entre cometes de la resolució de data 14 de novembre del 2003, dictada en aquest expedient.
  
Fonaments de dret
  
1. Competència.
  
És òrgan competent per a la resolució d'aquest recurs el director general d'Habitatge i Projectes Urbans, d'acord amb el que estableix l'article 114 de la Llei de Règim Jurídic de les Administracions Públiques i del Procediment Administratiu Comú i article 19 del Decret 119/2003, d'11 de juliol, del Consell de la Generalitat Valenciana pel qual s'aprova el Reglament Orgànic i Funcional de la Conselleria de Territori i Habitatge.
  
2. Procediment.
  
S'ha observat en la tramitació de l'expedient el que disposen els articles 107, 110, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
3. Sobre la resolució recorreguda.
  
L'article 6.10 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge tipifica com a infracció greu:
  
«Les accions o omissions, per culpa o negligència, de promotors, constructors o facultatius durant l'execució de les obres d'habitatges de protecció oficial, que donen lloc a vicis o defectes greus que afecten l'edificació o habitabilitat dels habitatges».
  
El recurrent pretén que s'aplique a aquest article, la jurisprudència que la sala segona, civil, del Tribunal Suprem ha anat generant en aplicar el contingut de l'article 1.591 del Codi Civil, únic article que fins a la promulgació de la Llei 38/1999, de 5 de novembre d'Ordenació de l'Edificació, ha regulat les responsabilitats dels diversos agents de la construcció.
  
Però aquesta aplicació no és possible.
  
Com hem assenyalat en múltiples ocasions la facultat sancionadora de l'administració, en totes les seues vessants, és independent de la responsabilitat contractual i extracontractual, general o singular, que en l'àmbit del dret privat puguen tenir les persones.
  
D'aquesta manera no és aplicable a l'exercici d'aquesta facultat regles jurisprudencials que es generen en l'àmbit de la responsabilitat civil.
  
Per això ha de rebutjar-se l'intent del recurrent de portar ací, al procediment sancionador, regles pròpies de la responsabilitat contractual, regles aquestes que a més vulnerarien el caràcter restrictiu que ha de fer-se de les normes sancionadores, com prescriu el mateix text constitucional.
  
D'altra banda, el recurrent no ha aportat cap prova de la incorrecció de la conclusió ?la de considerar-les com no greus- en què diu que ha incorregut el tècnic del Servei Territorial, pretenent més prompte que s'accepten les seues conclusions en compte de les del tècnic de Fiscalia, la qual cosa en cap cas és admissible.
  
En segon lloc, el recurrent en defensa de les seues argumentacions ha portat a l'expedient un precedent administratiu, la qualificació de greus que el mateix tècnic va fer, en unes deficiències advertides en una altra promoció de protecció oficial.
  
Aquelles deficiències eren les següents:
  
«Es comproven ruptures puntuals de peces en les teulades i també restes de materials solts no retirats durant l'obra, en la cornisa de la façana orientada a l'est, la qual cosa haurà d'esmenar-se, tant pel que comporta un vici constructiu que pot derivar en infiltracions d'aigua, com pel risc de caiguda sobre els vianants.
  
Es comprova la denúncia de clavills en sostre d'aparcament, com a defecte d'execució en la junta de dilatació estructural en l'aparcament de vehicles, la qual cosa es manifesta amb clavillaments de les vores i despreniments en el guarniment.
  
Així mateix s'adverteix, que en el paviment del pati que resulta capa de protecció del sistema de coberta de l'aparcament situat en soterrani, no es manifesten les juntes preceptives que es determinen en els apartats 4.4.5 de la NBE QB 90, en especial les juntes de cobertes i juntes de la capa de protecció».
  
Doncs bé, de la comparació d'aquestes amb què han sigut objecte de la present reclamació, s'adverteix que no pot citar-se aquest cas com a precedent atesa la disparitat de les deficiències advertides en una i altra promoció.
  
Així, doncs, ha de rebutjar-se també aquest motiu.
  
Per tot el que s'ha exposat,
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de l'àrea de promoció, resolc:
  
Desestimar el recurs d'alçada interposat per Joaquín Rambla Adelantado, en nom i representació de la comunitat de propietaris del carrer d'Almenara, número 9, de Castelló de la Plana, contra la resolució del cap del Servei Territorial d'Habitatge i Projectes Urbans de Castelló, de data 14 de novembre del 2003, i confirmar-la, en conseqüència, íntegrament.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de Castelló, en el termini de dos mesos, comptador des de l'endemà a la notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.